دولة قطر ، دى دوله صغيره بتطل على الخليج الفارسى و هى السعودية فى شرقى المملكة العربية السعودية فى منطقة الخلیج الفارسیه و مساحتها 11,437 كم2 و طولها 161 كم و عاصمتها مدينه الدوحه ، و بتحكمها عيلة ال تانى من سنة 1878. سكانها كانو فى الاصل بيعتمدو على صيد السمك و اللولى. دلوقتى بيعتمد اقتصادها على البترول و الغاز و ابتدى استغلال البترول فى منطقة الدخان فى أواخر 1949. سيطر عليها الانجليز بين 1820 و 1835 و فى سنة 1869 اعلن شيخها تبعيته للأتراك العثمانيين لكن فى سنة 1913 اتنازل عنها الاتراك فبقت تابعه لبريطانيا عن طريق معاهدات لغاية ما نالت استقلالها فى سبتمبر 1971 و انضمت للأمم المتحده و جامعة الدول العربيه كدوله مستقله. اتولى حكمها سنة 1960 الشيخ احمد بن على ال ثانى اللى حكم لغاية ما مسك الحكم ابنه خليفه بن حمد ال ثانى سنة 1972 و بعده حكم ابنه حمد بن خليفة آلثاني سنة 1995 و هو الحاكم الحالى و اللى اتميز عهده بحصول نهضه اقتصاديه و عمرانيه و ثقافيه كبيره و بقت قطر من البلاد المهمه على المستوى الدولى. عدد سكان قطر الحالى ، شامل الاجانب اللى بيمثلوا 80% من العدد الاجمالى ، هو مليون و647 الف حسب الاحصاء الرسمي الصادر فى نهاية مارس 2009 ، من ال 1.6 مليون العايشين فى قطر عدد القطرين الاصليين حوالى 250 الف انسان.